Οδηγός χρήσης του Cyber-shot
Εκτύπωση
Αρχική σελίδα > Προφυλάξεις/Πληροφορίες για αυτήν την κάμερα > Προφυλάξεις > Μπαταρία

## Μπαταρία

Σχετικά με τη φόρτιση της μπαταρίας
Αποτελεσματική χρήση της μπαταρίας
Σχετικά με το υπόλοιπο φόρτισης μπαταρίας
Φύλαξη της μπαταρίας
Σχετικά με τη ζωή της μπαταρίας
Συμβατή μπαταρία

### Σχετικά με τη φόρτιση της μπαταρίας

- Φορτίστε την μπαταρία (παρέχεται) πριν χρησιμοποιήσετε την κάμερα για πρώτη φορά.

- Μπορείτε να φορτίσετε την μπαταρία ακόμη και αν δεν είναι εντελώς αποφορτισμένη. Επίσης, αν η μπαταρία δεν είναι πλήρως φορτισμένη, μπορείτε να χρησιμοποιήσετε την μερικώς φορτισμένη μπαταρία όπως είναι.

- Συνιστάται η φόρτιση της μπαταρίας σε θερμοκρασία περιβάλλοντος από 10°C έως 30°C. Η μπαταρία μπορεί να μην φορτίζεται αποτελεσματικά εκτός αυτού του εύρους θερμοκρασίας.

### Αποτελεσματική χρήση της μπαταρίας

- Η απόδοση της μπαταρίας μειώνεται σε περιβάλλοντα με χαμηλή θερμοκρασία. Επομένως σε κρύα μέρη, ο χρόνος λειτουργίας της μπαταρίας είναι μικρότερος. Συνιστώνται τα εξής για να εξασφαλίσετε μεγαλύτερη χρήση της μπαταρίας:

- Τοποθετήστε την μπαταρία σε μια τσέπη κοντά στο σώμα σας για να τη ζεστάνετε και εισάγετέ την στην κάμερα αμέσως πριν αρχίσετε τη λήψη.

- Η μπαταρία θα εξαντληθεί γρήγορα αν χρησιμοποιείτε συχνά το φλας ή το ζουμ.

- Συνιστάται να έχετε εφεδρικές μπαταρίες για δύο ή τρεις φορές τον αναμενόμενο χρόνο λήψης και να πραγματοποιείτε λήψη δοκιμαστικών εικόνων πριν τη λήψη των πραγματικών εικόνων.

- Μην εκθέτετε την μπαταρία σε νερό. Η μπαταρία δεν είναι αδιάβροχη.

- Μην αφήνετε την μπαταρία σε υπερβολικά θερμά μέρη, όπως σε αυτοκίνητο ή κάτω από άμεσο ηλιακό φως.

- Ενδέχεται να μην μπορείτε να ενεργοποιήσετε την κάμερα ή η μπαταρία μπορεί να μην είναι αποτελεσματικά φορτισμένη αν το τμήμα των ακροδεκτών της μπαταρίας είναι βρόμικο. Σε αυτήν την περίπτωση, σκουπίστε ελαφριά τυχόν σκόνες με ένα μαλακό πανί για να καθαρίσετε την μπαταρία.

### Σχετικά με το υπόλοιπο φόρτισης μπαταρίας

Στην οθόνη LCD εμφανίζεται μια ένδειξη υπολοίπου φόρτισης.
A: Υψηλή
B: Χαμηλό

- Χρειάζεται περίπου ένα λεπτό μέχρι να εμφανιστεί η σωστή ένδειξη υπολοίπου φόρτισης.

- Η ένδειξη υπολοίπου φόρτισης μπορεί να μην είναι σωστή υπό ορισμένες συνθήκες.

- Όταν το [Εξοικον. ενέργειας] είναι ρυθμισμένο σε [Τυπική] ή [Αντοχή], αν δεν χρησιμοποιήσετε την κάμερα για κάποια χρονική περίοδο ενώ η ισχύς είναι ενεργοποιημένη, θα σβήσει η οθόνη LCD και μετά θα απενεργοποιηθεί αυτόματα η κάμερα (λειτουργία αυτόματης απενεργοποίησης ισχύος).

### Φύλαξη της μπαταρίας

- Αποφορτίστε πλήρως την μπαταρία πριν τη φύλαξή της και φυλάξτε την σε ένα ξηρό, δροσερό μέρος. Για να διατηρηθεί η σωστή λειτουργία της μπαταρίας, φορτίστε πλήρως την μπαταρία και κατόπιν αποφορτίστε την πλήρως στην κάμερα τουλάχιστον μία φορά το έτος κατά τη φύλαξη.

- Για να εξαντλήσετε την μπαταρία, αφήστε την κάμερα στη λειτουργία αναπαραγωγής παρουσίασης μέχρι να απενεργοποιηθεί.

- Για να αποφευχθεί το λέκιασμα του ακροδέκτη, το βραχυκύκλωμα, κτλ., βεβαιωθείτε ότι χρησιμοποιείτε μια πλαστική σακούλα για να παραμένουν μακριά από μεταλλικά υλικά κατά τη μεταφορά και φύλαξη.

### Σχετικά με τη ζωή της μπαταρίας

- Η ζωή της μπαταρίας είναι περιορισμένη. Η χωρητικότητα της μπαταρίας μειώνεται με το πέρασμα του χρόνου και την επαναλαμβανόμενη χρήση. Αν ο χρόνος χρήσης μεταξύ των φορτίσεων μειωθεί αισθητά, μάλλον έφτασε ο καιρός να αντικαταστήσετε την μπαταρία με μια καινούργια.

- Η ζωή της μπαταρίας ποικίλλει ανάλογα με τον τρόπο φύλαξης και τις συνθήκες λειτουργίας και το περιβάλλον όπου χρησιμοποιείται η μπαταρία.

### Συμβατή μπαταρία

- Το NP-BN1 (παρέχεται) μπορεί να χρησιμοποιηθεί μόνο σε μοντέλα Cyber-shot συμβατά με τον τύπο N.

Πίσω στην κορυφή